open-index/open-wikipedia-markdown huggingface dataset:
זהרא ח'ומייני

**סיידה זהרה מוסטפאווי ח'ומייני** (פרסית: **زهرا مصطفوی خمینی**; נולדה ב-13 בנובמבר 1940) היא פוליטיקאית ואשת חינוך איראנית. בתו של רוחאללה ח'ומייני, מנהיג המהפכה האיראנית והמנהיג העליון של איראן לשעבר, מוסטפאווי קיבלה תואר דוקטור בפילוסופיה מאוניברסיטת טהרן ולאחר מכן לימדה שם. מוסטפאווי נחשבת לבת "הבולטת ביותר" מבין שלוש בנותיו של ח'ומייני, והיא עוסקת רבות בנושא זכויות נשים באיראן ובענייני פלסטינים.

## תפקידים פוליטיים
### זכויות נשים
מוסטפאווי התבטאה בעד לבישת החג'אב, כשהיא אומרת שהוא "מחסן את הנשים מפני התעללות ושומר על המשפחות... אם גברים יידעו שאין שאלה של דבר מחוץ למשפחה, הם יהיו נאמנים יותר לנשותיהם". היא גם תומכת בזכות שווה לנשים להיכנס לתחומים של פוליטיקה, אקדמיה וחינוך. מוסטפאווי משמשת כמזכירה הכללית של אגודת נשות הרפובליקה האיסלאמית, ארגון המקדם את השתתפות הנשים בפוליטיקה האיראנית.

### האייתוללה ח'ומייני
מוסטפאווי שיבחה באופן פומבי את אביה ובמיוחד את עמדתו בנושא זכויות נשים, כשהיא אומרת שהוא רצה שנשים ישתתפו באופן מלא בחברה האיראנית ולעולם לא דרש שאמה תבצע עבורו עבודות בית.

### יחסי איראן-ארצות הברית
מוסטפאווי הציגה גישה קשיחה בנוגע ליחסים בין איראן לארצות הברית, ואמרה בשנת 2009 שהיא "לא מעוניינת במשא ומתן עם ארצות הברית".

### בחירות לנשיאות 2009
בבחירות הנשיאותיות השנויות במחלוקת באיראן בשנת 2009, דווח כי מוסטפאווי תמכה במיר-חוסיין מוסאווי. בסופו של דבר בבחירות ניצח מחמוד אחמדינז'אד.

### הסכסוך הישראלי-פלסטיני
מוסטפאווי התריעה נגד נרמול היחסים של איראן עם ישראל, ומתנגד להכרה בקיומה של מדינת ישראל, מנגד היא תומכת בהקמת מדינה פלסטינית. היא פעילה בענייני העם הפלסטיני, ומשמשת כמנהיגת ארגון באיראן העוסק בהגנה על "האומה הפלסטינית".

### בחירות לנשיאות 2013
לאחר שנמנע מהנשיא לשעבר אכבר האשמי רפסנג'אני להתמודד בבחירות לנשיאות איראן בשנת 2013 על ידי מועצת השורה, כתבה מוסטפאווי מכתב פומבי ליורש אביה כמנהיג העליון, עלי ח'אמנאי, בו היא קראה להחזיר את רפסנג'אני כמועמד כדי למנוע הקמת דיקטטורה. ההחלטה התקבלה, ובסופו של דבר בבחירות זכה חסן רוחאני.

## חיים אישיים
בעלה של זהרא ח'מיני, מחמוד בורוג'רדי  הוא חבר במפלגתו של מיר חוסיין מוסאווי. לח'מיני בת אחת בשם לילי בורוג'רדי ובן אחד בשם מסיא בורוג'רדי. לילי בורוג'רדי היא יושבת ראש ועדת הנשים והנוער במועצה האיראנית לאבטחת אינטרס המשטר ועורכת דין. נכדתה של זהרא, נישאה לבן של מוחסן רזאי.

## קישורים חיצוניים

## הערות שוליים

קטגוריה:ילידות 1940
קטגוריה:איראנים שנולדו ב-1940
קטגוריה:איראן: פוליטיקה
קטגוריה:נשים מוסלמיות
מגוון (אלגברה אוניברסלית)

באלגברה אוניברסלית, **מגוון** הוא משפחה של מבנים אלגבריים בעלי אותה חתימה, הסגורה ביחס למעבר לתת-מבנים, לתמונות הומומורפיות, ולמכפלה ישרה (לאו דווקא סופית). לפי **משפט בירקהוף** (נקרא גם **משפט HSP** על שם הפעולות האלה), כל מגוון מוגדר על ידי מערכת של זהויות.

באנגלית נקרא המגוון בשם variety, המתורגם לעברית בדרך כלל בתור .

יש התאמה בין מגוונים לבין קונגרואנציות על המבנה החופשי. כאשר סריג הקונגרואנציות הוא מודולרי, גם סריג המגוונים הוא מודולרי. משפט מלצב (1954, ) נותן קריטריון המבטיח את המודולריות של סריג הקונגרואנציות. לדוגמה, סריג המגוונים של לולאות הוא מודולרי. 

כל מבנה אלגברי יוצר מגוון. לדוגמה, חבורה ציקלית מסדר n יוצרת את המגוון הכולל את כל החבורות האבליות מאקספוננט המחלק את n. סריג המגוונים של רצועות ידוע באופן מלא.

## מגוונים קטנים וגדולים

מגוון הנוצר על ידי מבנה סופי הוא **נוצר סופית**. יש טיפוסי מבנים
שבהם כל מגוון נוצר סופית הוא **נוצר סופית תורשתית** (כל תת-מגוון נוצר סופית)

מגוון המכיל מספר סופי של תת-מגוונים הוא **קטן**. לדוגמה, המגוון הנוצר על ידי חבורה סופית הוא קטן. מאידך, יש חבורה למחצה בגודל 6 היוצרת מגוון שיש לו רצף של תת-מגוונים. יש שני מגוונים קטנים ונוצרים סופית של חבורות למחצה שהצירוף (join) שלהם מכיל רצף של תת-מגוונים.

מגוון הנוצר על ידי מספר סופי של זהויות הוא **בעל בסיס סופי**. יש מבנים אלגבריים (חבורות, חוגים אסוציאטיביים, סריגים, חבורות-למחצה קומוטטיביות) שעבורם כל מגוון נוצר סופית הוא בעל בסיס סופי. **בעיית טארסקי** שאלה האם יש אלגוריתם המכריע עבור מבנה סופי האם המגוון שהוא יוצר הוא בעל בסיס סופי; McKenzie הוכיח (ב-1996) שהתשובה - אפילו עבור מגמות - שלילית. הבעיה פתוחה עבור חבורות למחצה. 

מגוון שהוא **בעל בסיס סופי תורשתית** (כל תת-מגוון הוא בעל בסיס סופי) יכול להכיל רק מספר בן מניה של תת-מגוונים. מגוון שהוא קטן, בעל בסיס סופי ונוצר סופית נקרא מגוון Cross.

מאידך, מגוון שסריג תת-המגוונים שלו מכיל עותק של כל סריג סופי, נקרא **מגוון אוניברסלי סופית**. לדוגמה, המגוון של חבורות למחצה המוגדר על ידי הזהות xx=yxy הוא אוניברסלי סופית (Volkov, 1989).

אומרים שמגוון V מקיים את **תכונת הכיסוי** אם לכל תת-מגוון U יש תת-מגוון W המכיל את U כך שאין אף מגוון X המקיים U<X<W. המגוון של כל החבורות למחצה מקיים את תכונת הכיסוי.

עבור תכונה P של מבנים אלגבריים, המגוון V הוא P-מקומית אם כל מבנה נוצר סופית ב-V מקיים את התכונה P. עבור חבורה למחצה S, השאלה האם לאף מגוון סופי מקומית המכיל את S אין בסיס סופי היא decidable (בת-חישוב), (Sapir, 1991).

## ראו גם
* מגוון (תורת החבורות)

## קישורים חיצוניים
* 

## מקורות
* *[https://www.sciencedirect.com/science/article/pii/S0021869323003356 A survey on varieties generated by small semigroups]*, Journal of Algebra, December 2023.

## הערות שוליים

קטגוריה:אלגברה
לאנדייגר

**לַאנְדיֶיגֶר** (מילולית "צייד הארץ") (בגרמנית: **Landjäger**) הוא נקניק מיובש למחצה המיוצר באופן מסורתי בדרום גרמניה, אוסטריה, שווייץ ואלזס. הוא פופולרי כחטיף במהלך פעילויות כגון טיולים רגליים. יש לו גם היסטוריה כאוכל לחיילים כי הוא נשמר ללא קירור ומגיע במנות חד פעמיות. כארוחה, ניתן גם להרתיח נקניק לאנדייגר ולהגיש עם תפוחי אדמה וירקות טריים.

## שם
לפי המילון הגרמני השווייצרי, השם Landjäger נגזר אולי מביטוי הניב Lang tige(n) שפירושו "מעושן במשך זמן רב" "מיובש באוויר במשך זמן רב". הפרשנות המחודשת ההומוריסטית במובן של "שוטרים רכובים" עשויה להיות בהשראת השוואת הנוקשות של הנקניק עם הנוקשות הצבאית הנתפסת של שוטר.  השמות האלזסיים והצרפתיים לנקניק מעושן באוויר, Gendarm וכן Gendarme בהתאמה הם ככל הנראה תרגומים של השם הגרמני בעל האטימולוגיה העממית (ז'נדרם, שוטר). המילה "ייגר" כתרגום ישיר ופשוט מגרמנית משמעה "צייד". זה יכול להסביר את הפופולריות המחודשת של הנקניק בחלקים הצפוניים והמיושבים בתושבים בעלי מוצא גרמני של ארצות הברית. ציידים מסורים רואים ב-landjägers כמזון לציידים שלוקחים לצייד כדי להמשיך את המסורות הקשורות לאורח חיים מדורות קודמים של ציידים. נקניקים חצי מיובשים דומים מאוד הם אלה המכונים **Salamini italiani alla cacciatora** (בתרגום: "נקניקוני ציידים איטלקי") מיוצרים באופן מסורתי במרכז ובצפון איטליה.

## מרכיבים
נקניק לאנדייגר עשוי ממנות שוות בערך של בשר בקר ובשר חזיר עם שומן חזיר, סוכר, יין אדום ותבלינים, כגון קימל, פלפל שחור, זרעי כוסברה ושום.  כל אחד מהם 15–20 ס"מ באורך, עשוי בקישורים של שניים. לפני העישון והייבוש, הם נלחצים לתבנית, מה שנותן להם את חתך הרוחב המלבני האופייני שלהם של כ-2.5 ס"מ. בדרך כלל, זוג לאנדייגר שוקל כ-100 גרם ומכיל כ-516 קק"ל. באוסטריה, לאנדייגר עשוי לפעמים מבשר סוס .

## קישורים חיצוניים

* Landjäger / Gendarmes המסורת הקולינרית של שווייץ

## הערות שוליים

קטגוריה:המטבח הגרמני
קטגוריה:המטבח השווייצרי
קטגוריה:נקניקים
קטגוריה:המטבח האלזסי
אשפת חיצים

ממוזער|אשפת חיצים עשויה מפרוות
**אשפת חיצים** (גם תְּלִי, באנגלית: 'Quiver') היא סוג של תיק לנשיאת חיצים ובריחי קשת. ניתן לשאת את אשפת החיצים על גופו של קשת או להניח אותה על הקרקע. בהתאם לסוג הירי וההעדפה האישית של הקשת. אשפות החיצים המסורתיות היו עשויות עור, עץ, פרווה וחומרים טבעיים אחרים. כיום אשפות חיצים עשויות עור סינתטי, בד סינתטי, מתכת ופלסטיק.

## אטימולוגיה
המילה האנגלית 'quiver' מקורה בצרפתית עתיקה הכתובה כ־cuevre ,quiver או coivre.

## סוגים
### אשפת חגורה
הסגנון הנפוץ ביותר של אשפת חיצים הוא מכל שטוח או גלילי תלוי מהחגורה. הם נמצאים על פני תרבויות רבות מצפון אמריקה ועד סין. קיימות וריאציות רבות מסוג זה, כגון הטיה קדימה או אחורה ונישא על הצד הדומיננטי, הצד האחורי או הקטן של הגב. גרסאות מסוימות עוטפות כמעט את כל החץ, בעוד ש'אשפות כיס' מינימליסטיים מורכבים מעט יותר מכיס קשיח קטן שמכסה רק את הסנטימטרים הראשונים.

ישנו שטיח הנקרא 'Bayeux' המראה שרוב הקשתים באירופה של ימי הביניים השתמשו באשפות חגורה.

### אשפת גב
אשפת הגב מאובטחת אל גב הקשת באמצעות רצועת עור, כאשר קצוות הצוואר בולטים מעל לכתף היד הדומיננטית. בעזרת אשפת הגב ניתן למשוך חיצים במהירות על הכתף ולהשחילם בחריץ מכל אחד משני קצוות הקשת שבו מושחל המיתר.

סגנון אשפה זה היה שימושי על ידי עמים ילידי צפון אמריקה ואפריקה, הוא היה מתואר בדרך כלל בתבליטים עתיקים.

הם שימשו גם ביוון העתיקה ולעיתים קרובות מופיעים בפסלים של ארטמיס, אלת הצייד. אשפת הגב הייתה פופולרית גם בקולנוע ובאומנות של המאה ה-20 לרוב עבור תיאורים של דמויות אירופאיות מימי הביניים (כגון רובין הוד) אך סגנון זה של אשפה היה נדיר באירופה של ימי הביניים.

### אשפת קרקע
אשפת הקרקע, היה משמש לירי מטרה והן גם ללוחמה כאשר הקשת יורה ממקום קבוע. הם יכולים להיות פשוט יתדות באדמה עם טבעת בחלק העליון כדי להחזיק את החיצים, או עיצובים משוכללים יותר שמחזיקים את החיצים בהישג יד בלי שהקשת יצטרך להישען מטה.

### אשפת קשת
אשפת הקשת היא המצאה מודרנית אשר מתחברת ישירות אל אברי הקשת ומחזיקה את החיצים יציב עם קליפס כלשהו. הם פופולריים בקרב ציידי קשת מכיוון שהם מאפשרים לשאת ציוד אחד בשטח בלי להכביד על גופו של הצייד.

### תיק חיצים
אשפה זו הייתה בשימוש על ידי קשתי אנגליה בימי הביניים וכמה תרבויות נוספות, תיק חץ הוא שק בד פשוט עם שרוך עם מרווח עור בחלקו העליון כדי לשמור על חלוקת החיצים. כאשר אינו בשימוש, ניתן היה לסגור את השרוך, ולכסות לחלוטין את החיצים כדי להגן עליהם מפני גשם ולכלוך. לחלקם היו רצועות או חבל שנתפרו להם לנשיאה, אבל רבים מהם הוכנסו לחגורה או הועמדו על הקרקע לפני הקרב כדי לאפשר גישה קלה יותר.

### אשפה יפנית
אשפה יפנית, או 'Yebira', לא שימשה לנשיאת חיצים לקרב, אלא כדי לשנע ולהגן על החיצים.

### גלריה

קובץ:Mongol Bow and Arrow Quiver (19798751371).jpg|אשפת מתכת לצד קשת ומטרת ירי
קובץ:Antique Japanese (samurai) yebira (quiver).jpg|אשפה יפנית ובתוכה חיצים
קובץ:Cupid Shooting a Bow by Carle van Loo 1761.jpg|ציור של ארוס (קופידון) יורה בקשת ולרגליו אשפת חיצים אדומה
קובץ:Bow recurve quiver.jpg|אשפת גב עשויה עץ לצד קשת עץ
קובץ:Bow Case, Quiver, and Belt (gzhu shubs dang mda' shubs) MET DP113419.jpg|אשפת חגורה עשויה עור
קובץ:Diana of Versailles.jpg|פסל של האלה ארטמיס הנושאת אשפת גב
קובץ:Katniss Everdeen.jpg|קטניס אוורדין מהספר משחקי הרעב (שאחר כך הפך לסדרת סרטים) נושאת איתה אשפת גב

## קישורים חיצוניים

קטגוריה:נשק קר
קטגוריה:קליעה למטרה
קטגוריה:תיקים
קטגוריה:חיצים
תקן ביקורת 520

**תקן ביקורת 520 – נהלים אנליטיים** הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בדבר שימוש בכלים אנליטיים בעת ביצוע ביקורת על דוחות כספיים. תחילה התקן מגדיר כלים אנליטיים תוך מתן דוגמאות (השוואה בין המידע הכספי השוטף לבין מידע אחר, כגון השוואה לתקופות קודמות). לאחר מכן, התקן קובע כללים לשימוש בכלים אנליטיים בתכנון הביקורת, בשימוש בבדיקות מבססות ובגמר הביקורת.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 79 (שפורסם בשנת 2003) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 520 של הפדרציה הבינלאומית של רואי החשבון (IFAC) תוך התאמה לישראל.

## קישורים חיצוניים
* תקן ביקורת 520, באתר לשכת רואי החשבון
* תקן ביקורת 79 באתר לשכת רואי החשבון
*תקן ISA 520, באתר של הפדרציה הבינלאומית של רואי החשבון

קטגוריה:תקני ביקורת בחשבונאות
סלסיז

ממוזער|300px| נקניקי סלסיז מתייבשות
**סלסיז** (בגרמנית: **Salsiz**) הוא נקניק גולמי שמקורו בגראובינדן, שווייץ.

## מאפיינים

זהו נקניק מיובש או מעושן באוויר ומיוצר במגוון גרסאות שונות. הוא מבדיל את עצמו מרוב הנקניקים האחרים בפרופיל המלבני שלו.

בשר חזיר משמש כמרכיב הבסיסי. סלסיז מיוצר גם עם בשר ציד כמו צבאים, יעלים או חזירי בר או עם בשר של חיות משק אחרות כמו בקר, סוס, כבשה/טלה. סלסיז נלחץ לצורה מלבנית ובדרך כלל מיובש ללא עישון.

## צריכה

את הסלסיז אוכלים בחתיכה אחת או פרוסים יחד עם לחם. לפעמים הוא גם מבושל בכמה מנות שווייצריות, בעיקר קפונס  ו-Plain in Pigna, או משמש כמלווה, במיוחד עבור Maluns (מאכל תפוחי אדמה מהאזור). יין אדום אזורי הולך טוב עם הנקניק, למשל מה-Bündner Herrschaft.

## לקריאה נוספת
* נקניקים שווייצרים ובשר משומר
* בשר גראובינדן, עוד מוצר בשר מיובש מהאזור
* לאנדייגר וסלמה טיצ'ינזה, נקניקים מיובשים אחרים משווייץ

## קישורים חיצוניים

## הערות שוליים

קטגוריה:נקניקים
קטגוריה:המטבח השווייצרי
תקן ביקורת 545

**תקן ביקורת 545 – ביקורת המדידה והגילוי של שווי הוגן** הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בדבר ביקורת של פריטים המוצגים בשווי הוגן בדוחות הכספיים המבוקרים. שווי הוגן הוא מקרה מסוים של אומדן (אשר תקן ביקורת 540 מתייחס אליו). כמו כן, תקן זה קובע כי רואה החשבון המבקר צריך לבדוק את תהליכי המדידה וההצגה של פריטים המוצגים בשווי הוגן ולאסוף ראיות ביקורת המבססות את השווי של כל פריט כזה, תוך כדי קשר ישיר עם הממונים על כך בגוף המבוקר.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 97 (שפורסם בשנת 2007) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 545 של הפדרציה הבינלאומית של רואי החשבון (IFAC) תוך התאמה לישראל.

## קישורים חיצוניים
* תקן ביקורת 545, באתר לשכת רואי החשבון
* תקן ביקורת 97 באתר לשכת רואי החשבון

קטגוריה:תקני ביקורת בחשבונאות
נקניק תה

ממוזער|נקניק התה המקורי 
**נקניק תה** (בגרמנית: **Teewurst**), במקורו, הוא נקניק גרמני העשוי משני חלקים: בשר חזיר נא (ולפעמים בשר בקר) וחלק אחד קותלי חזיר. בישראל, הוא עשוי על פי רוב מסוגי בשר אחרים.

## מאפיינים
הבשרים נטחנים, מתובלים ונעטפים במעטפת נקניקים (בעיקר עטיפות מלאכותיות נקבוביות) לפני עישון על בסיס עץ אשור. לאחר מכן על הנקניק להתבגר בין שבעה עד עשרה ימים כדי לפתח את טעמו האופייני. נקניק התה מכיל 30 עד 40 אחוזי שומן, מה שמקל במיוחד על מריחתו על לחם למשל.
ימין|ממוזער|185x185 פיקסלים| נקניק תה משובח ולחם 

## היסטוריה
נקניק התה הומצא בפומרניה, כנראה בעיירה הבלטית הקטנה Rügenwalde (כיום Darłowo, פולין), באמצע המאה ה-19. אומרים שהשם, שפירושו כאמור "נקניק תה", נובע מההרגל להגיש אותה על או בכריכים בזמן התה.

עד 1945, תעשיית הנקניקיות ברוגנוואלדה הייתה מבוססת היטב ונקניק התה היה המוצר הידוע ביותר שלה. בשנת 1927, המונח Rügenwalder Teewurst הוכרז כינוי מקור מוגן. לאחר מלחמת העולם השנייה, יצרני נקניקים מרוגנוואלדה ברחו או גורשו לרפובליקה הפדרלית של גרמניה, שם הקימו חברות חדשות וחידשו את הייצור של נקניק התה. הם הקימו אגודה של יצרנים לשעבר של נקניקי Rügenwald, אשר רשמה את הסימן המסחרי Rügenwalder Teewurst בשנת 1957. נקניק התה יוצר גם בגרמניה המזרחית, אבל המותג Rügenwalder Teewurst מעולם לא שימש שם את הייצרנים. כיום, רק חברות שהמטה שלהן היה בעבר ברוגנוואלד רשאיות להשתמש במונח Rügenwalder Teewurst. כל האחרות משתמשות בשם נקניק תה או נקניק תה בסגנון רוגנוואלדה.

## לקריאה נוספת

* 


## קישורים חיצוניים

## הערות שוליים

קטגוריה:נקניקים
קטגוריה:המטבח הגרמני
סלמה טיצ'ינזה

**סלמה טיצ'ינזה** (באיטלקית: **Salame ticinese** גם **Salame nostrano**) הוא מגוון של סלמי שמקורו בטיצ'ינו, האזור הדרומי ביותר של שווייץ.

## מאפיינים

הסלמה טיצ'אנזה מאופיין בבשר טחון גס ולעיתים קרובות מכינים ממנו נקניקים קטנים, הנקראים סלמטי. הוא עשוי בשר חזיר מבושל מיובש באוויר של טיצ'ינו, יחד עם פרושוטו קרודו וקופה (coppa). אלה מכונים סלומי.

כדי לייצר סלמי משתמשים בבשרים מאיכות טובה מאוד. הם נבחרים מהכתף, הירך והבייקון. השומן מופק מרקמת השומן של הגב ונחתך לקוביות. הבשר נטחן גס ומתובל במלח, פלפל, תבלינים ולפעמים שום ויין. הבשלת הסלמי יכולה להימשך, בהתאם לגודל, מחודש עד שנה ומעלה. עבור הסלמטי במקום זאת, זה לוקח רק 8–10 ימים.

## היסטוריה

לפני מאות שנים, כאשר איכרים אכלו בשר רק כמה פעמים בשנה, סלמי היה מוצר יוקרתי. הוא לא נעשה לצריכה אלא למכירה, והוא היה מקור הכנסה. במאה ה-18, משפחות עשירות היו תולים בשר מיושן/מיובש מתקרת חדר השינה, ובין אלה גם סלמי. בטקסט שנכתב בשנת 1767, Descrizione del baliaggio di Locarno ("תיאור תחום הסמכות של לוקרנו"), מתואר סלמי בין שאר מאכלי היוקרה: Salsiccia affettata e cruda, detta salammi ("סאלסיצ'ה פרוסה וגולמית, הנקראת סלמי").

סלמי היה תוצרת בית עד שנות ה-70, במיוחד בהקשרים הכפריים. השחיטה המסורתית של החזיר בטיצ'ינו נקראת מאצה (mazza). כיום, סלמי הוא מוצר צריכה פופולרי מאוד גם בטיצ'ינו וגם בכל שווייץ והוא מיוצר במפעלי בשר גדולים. Rapelli היא היצרנית הגדולה בשווייץ. בנוסף לסלמי חזיר, מייצרים גם סלמי סוס, חמור, צבאים וחזירי בר. התמחויות מקומיות כוללות סלמי שהתבגר בטירות בלינזונה מימי הביניים. 

## לקריאה נוספת

* נקניקים שווייצרים ובשר משומר/מיובש
* לאנדייגר וסלסיז, נקניקים מיובשים אחרים משווייץ

## הערות שוליים

קטגוריה:טיצ'ינו (קנטון)
קטגוריה:המטבח השווייצרי
קטגוריה:בשר מיובש
האנושישוק

**האנושישוק** (בליטאית: **Onuškis**) היא כפר במחוז משנה טרקאי שבמחוז וילנה בליטא, בסביבות ה- מהעיר טרקאי, נכון ל-2011, היו בה 519 תושבים.

## היסטוריה
במאה ה-19 היו היהודים הרוב בעיירה. לפני מלחמת העולם הראשונה חיו בו כ-80 עד 90 משפחות יהודיות, אך בשנות המלחמה ירד מספרן לכ-50 עד 60 משפחות, ב-30 בספטמבר 1941, 1,446 יהודים מאוקשטדוואריס, לנטאבריס, האנושישוק, רודזיסקי, טרוקי, ז'ידקאימיס והאזורים הסמוכים, נורו לאחר שעברו התעללות, ביער ורנינקאי על ידי ליטאים מאוקשטדוואריס, אונקשטדוואריס, ואונקשטדוואריס.

## קישורים חיצוניים

## הערות שוליים

קטגוריה:ליטא: יישובים
קטגוריה:ליטא: עיירות
קויוואליהה

**קויוואליהה** (בפינית: **Kuivaliha**; מילולית: בשר יבש), המכונה גם , הוא מאכל בשר פיני מלוח ומיובש, לרוב מבשר איילים.

## מאפיינים

זהו מאכל מסורתי ומעדן של צפון פינלנד, שמכינים אותו בתקופת האביב.

כמו המאכל הדרום אמריקאי ג'רקי, גם הקויוואליהה מקורותיו נעוצים בצורך בשימור מזון. 

קויוואליהה הוא חטיף שימושי מאוד לקמפינג וכו', בשל משקלו הקל וערכיו התזונתיים הטובים. הוא משמש גם במרק.

## הכנה
מכינים את הקויוואליהה בחוץ על ידי תליית רצועות בשר מומלחות באוויר הפתוח לכיוון דרום (לשמש). רשת משמשת לעיתים קרובות כדי להרחיק ציפורים וחיות אחרות. תהליך הייבוש אורך כשלושה שבועות.

הכנת הקויוואליהה מתבצעת בחודשים מרץ ואפריל, בהתבסס על תנאי מזג אוויר ספציפיים באביב הפיני: טמפרטורת הסביבה מעל קפיאה (מעל אפס מעלות צלזיוס) במהלך היום, הטמפרטורות מתחת לאפס בלילה (מה שמונע מחרקים לזהם את הבשר יחד עם זירוז תהליך הייבוש), הייבוש מתבצעת רק באמצעות רוח ואור שמש. אם מזג האוויר חם מדי, הבשר ירקב ואם קר מדי, הבשר יסבול מכוויה כמו במקפיא. קויוואליהה לא ניתן להכין באופן מסורתי בעונות אחרות.

## לקריאה נוספת
* בשר מיובש
* ג'רקי
* רשימת מזונות מיובשים

קטגוריה:המטבח הפיני
קטגוריה:בשר מיובש
Vox (אתר)

**Vox** (מלטינית **vōx**; בעברית: קול) הוא אתר חדשות ודעות אמריקאי בבעלות Vox Media. האתר נוסד באפריל 2014 על ידי עזרא קליין, מאט איגלסיאס ומליסה בל, ונודע בשל תוכני העיתונאות ההסברתית  שלו. הנוכחות של האתר באמצעי תקשורת אחרים כוללת גם ערוץ יוטיוב, מספר פודקאסטים, ותוכנית המשודרת בנטפליקס בשם "מקרוב". *Vox* תואר כנוטה לשמאל ופרוגרסיבי.

## היסטוריה
לפני הקמת Vox, עזרא קליין עבד בשביל "וושינגטון פוסט" כראש Wonkblog, בלוג מדיניות ציבורית. כשקליין ניסה להשיק אתר חדש באמצעות מימון מעורכי העיתון, הצעתו נדחתה וקליין עזב לאחר מכן את הוושינגטון פוסט לתפקיד ב-Vox Media בינואר 2014.

דייוויד קאר מ"הניו יורק טיימס" קישר את היציאה של קליין ל-Vox עם "עיתונאים בעלי שם גדול" אחרים שעוזבים עיתונים לסטארט-אפים דיגיטליים, כמו וולטר מוסברג וקארה סווישר (מ-Recode, שנרכשה מאוחר יותר על ידי ושולבה ב-Vox). דייוויד פוג, ונייט סילבר. הוא תיאר את Vox Media כ"חברת טכנולוגיה המייצרת מדיה". מתפקידו החדש, קליין פעל להקמת Vox, כולל גיוס עיתונאים חדשים לאתר. קליין ציפה "לשפר את הטכנולוגיה של החדשות" ולבנות פלטפורמה מקוונת מצוידת יותר להפיכת חדשות מובנות. צוות האתר החדש, בן 20 איש, נבחר בשל מומחיותם בתחומי נושא וכלל את מתיו איגלסיאס של סלייט, מליסה בל ועמיתיו של קליין מהוושינגטון פוסט. Vox הושק ב-6 באפריל 2014, כשקליין שימש כעורך הראשי.

מאמר המערכת הפותח של קליין, "How politics makes us stupid" (בעברית: "איך פוליטיקה עושה אותנו טיפשים"), הסביר את מצוקתו בנוגע לקיטוב פוליטי בהקשר של התיאוריות של פרופסור דן קאהן בבית הספר למשפטים באוניברסיטת ייל על האופן שבו אנשים מגנים על עצמם מפני מידע שמתנגש עם אמונות הליבה שלהם.

ביוני 2016, Vox השעו את הכתב אמט רנסין בשל סדרת ציוצים הקוראים למהומות נגד טראמפ, כולל אחד ב-3 ביוני 2016, שדרש, . הציוצים משכו תשומת לב לאחר שהפגנות אלימות נגד טראמפ התקיימו בסן חוזה שבקליפורניה, ביום הציוץ של רנסין.

בספטמבר 2017, קליין פרסם פוסט ב-Vox בו הודיע שהוא לוקח על עצמו תפקיד חדש כעורך כללי, וכי לורן ויליאמס, שהצטרפה ל-Vox כמה חודשים לאחר הקמתו, תהיה העורכת הראשית החדשה. בסוף 2020, קליין, ויליאמס ואיגלסיאס עזבו את האתר. בעוד שהאתר נוסד עם עיתונאים בולטים, מנכ"ל Vox Media, ג'ים באנקוף, אמר שלמותג שלהם יש קהלים בוגרים ומיינסטרימים שכבר לא הסתמכו על מוניטין של אישים.

סוואטי שארמה מונתה לעורכת הראשית בפברואר 2021. עורך מנהל של "האטלנטיק" בזמן מינויה, היא הייתה צפויה להיכנס לתפקיד במרץ 2021.

## קישורים חיצוניים

* 

## הערות שוליים

קטגוריה:אתרי אינטרנט אמריקאיים
קטגוריה:ארצות הברית: עיתונאות
קטגוריה:אתרי אינטרנט שהושקו ב-2014
קטגוריה:פרוגרסיביים אמריקאים
אמה קני

**אמה רוז קני** (באנגלית: **Emma Rose Kenney**; נולדה ב-14 בספטמבר 1999) היא שחקנית אמריקאית.

## ביוגרפיה
קני נולדה ב-14 בספטמבר 1999 במנהטן, ניו יורק. הוריה הם ג'יליאן קני, עורכת דין פלילית, וקווין קני, כתב ספורט שכתב בעבר ב"ניו יורק פוסט" וכיום עובד בפוקס ספורטס.

## קריירה
קני הופיעה במספר הופעות בסרטים קצרים ומותאמים לטלוויזיה. ב-2009, בגיל תשע, היא הייתה הקולנוענית הצעירה ביותר שהגיעה לגמר בפסטיבל הסרטים הבינלאומי של ניו ג'רזי באוניברסיטת רטגרס.

בשנת 2011 החלה להופיע בתפקיד ראשי בסדרת הטלוויזיה "חסרי בושה". קני לוהקה לתפקיד בגיל 10, בזמן שלמדה בחטיבת הביניים פארק בסקוטש פליינס, ניו ג'רזי.

בספטמבר 2017, פורסם כי קני תופיע בעונה העשירית של קומדיית המצבים "רוזאן", ששודרה שוב לאחר הפסקה בת כמה שנים. הסדרה הוקרנה לראשונה בערוץ ABC ב-27 במרץ 2018. היא מגלמת את האריס קונר הילי, נכדתה של רוזאן.
בשנת 2019 שיחקה בסרט הקולנוע "רוברט דה ברוס".

ABC הזמינה לאחר מכן ספין-אוף של "רוזאן" בשם "משפחת קונר", שלא יכלול את רוזאן בר, אבל ישמור על הקאסט הראשי שנותר, בהם קני. הסדרה הוקרנה בבכורה ב-16 באוקטובר 2018.

בשנת 2023 לוהקה לתפקיד ראשי בסרט "Growing up Gorman".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1999
BYD Atto 3

**BYD Atto 3** משווק גם כ-**BYD Yuan Plus** בסין ובכמה מדינות באמריקה הלטינית, הוא רכב שטח קומפקטי חשמלי מונע מצבר, המיוצר על ידי חברת BYD Auto. הוא הושק בסין בפברואר 2022. ועבור מדינות רבות בעולם, הרכב היה דגם רכב הנוסעים החשמלי הראשון ש-BYD שיווקה במדינות אלו. לפי BYD, השם "ATTO" נוצר בהשראת attosecond, יחידת קנה המידה הקטנה ביותר בפיזיקה, המתארת את הרכב כ"מהיר, אנרגטי ודינמי".

בשנת 2023, BYD Atto 3 היה דגם הרכב הנמכר בישראל (חשמלי או עם מנוע בנזין) עם 14,236 מסירות.

## סקירה כללית
ה-Atto 3, המשווק כ-Yuan Plus בסין, הוא הגרסה הגדולה ביותר של משפחת דגמי BYD Yuan . הוא הוצג לראשונה באוגוסט 2021 בתערוכת הרכב של צ'נגדו, והושק רשמית בפברואר 2022, שהזמנות מוקדמות בסין התקבלו החל מינואר. במהלך השקתו, BYD הכריזה גם על שם שוק היצוא שלה, Atto 3, והבטיחה להקדיש קו ייצור אך ורק לשווקים בהם יש הנעה ימנית.

עיצוב הפנים של הדגם שואב השראה מתרבות הכושר וכולל אסתטיקה הדומה לציוד כושר וספורט. למערכת המידע והבידור המרכזית שלו יש מסך בגודל 12.8 אינץ' (עם מפרט אופציונלי גדול יותר של 15.6 אינץ') מערכת המידע והבידור מבוססת על מערכת ההפעלה אנדרואיד, וניתן לסובב את המסך לאורך ולרוחב. נפח תא המטען הוא 440 ליטר או 1,338 ליטר כשהמושבים האחוריים מקופלים. הדגם קיבל 5 כוכבי בטיחות (הדירוג הגבוה ביותר) במבחני ריסוק של ארגון יורו NCAP.

ב-15 בספטמבר 2023, BYD ייצרה את הרכב ה-500,000 במפעל שלה בחפיי, 19 חודשים בלבד לאחר השקתו של הדגם. 22 אחוז מכלי הרכב שיוצרו יוצאו מחוץ לסין.

## מפרט
ה-Atto 3 מצויד במנוע חשמלי עם 204 כוחות סוס בהנעה קדמית המספק מומנט כוח של 310 N⋅m, מופעל על ידי סוללת להב  ליתיום ברזל פוספט  הקניינית של BYD. הוא כולל שתי אפשרויות של ערכת סוללות: 49.92 קוט"ש המסוגלת לנסוע לטווח של 430 ק"מ; ו-60.48 קוט"ש עם טווח של 510 ק"מ. Atto 3 נמכרת בשתי רמות גימור. מפרט הבטיחות זהה בשתיהן: בקרת שיוט אדפטיבית, התראות על התנגשות מלפנים וגם מאחור, התראה על תנועה חוצה בעת נסיעה לאחור וזיהוי כלי רכב מחוץ לטווח הראייה של הנהג. רמת הגימור הגבוהה יותר, Design, מציעה מסך מגע גדול יותר ותוספות דוגמת תאורה המותאמת למערכת הקול.
## שיווק בישראל
חברת BYD החלה לפעול בישראל בשנת 2010, במסגרת תוכנית לפריסת אוטובוסים חשמליים ברחבי המדינה. האוטובוסים של BYD הובאו לישראל במהלך 2012 לפיילוט של שנה. שנה אחר כך הם נכנסו לשימוש בקו 5 בתל אביב. בינואר 2021 הודיעה היבואנית קבוצת שלמה כי תתחיל ליבוא גם רכבים פרטיים של BYD לישראל, בשיתוף צ'מפיון מוטורס. בספטמבר 2022 הוחל בשיווק הדגם BYD Atto 3. עד סוף 2022 כבר תפס את המקום השלישי במכירות רכבים חשמליים בישראל. בשנים 2023 ו-2024 היה לרכב הנמכר בישראל.


קובץ:2023 BYD Atto 3.jpg|טקסט=מראה אחורי|מראה אחורי
קובץ:BYD ATTO 3 in Brisbane, Australia, 2022, 01.jpg|טקסט=מראה פנימי|מראה פנימי
קובץ:2024 BYD Atto 3 2.jpg|טקסט=מראה קדמי|מראה קדמי


## מכירות

## קישורים חיצוניים

* 
* 
## הערות שוליים

קטגוריה:קרוסאובר
קטגוריה:דגמי מכוניות שהושקו ב-2022
קטגוריה:BYD: מכוניות חשמליות
גוסטב תיבון

**גוסטב ת'יבון** (בצרפתית: **Gustave Thibon**; 2 בספטמבר 1903 – 19 בינואר 2001) היה פילוסוף צרפתי. הוא היה מועמד לפרס נובל לספרות חמש פעמים על ידי אדואר דלבק, ב-1963, 1964, 1965, 1966 ו-1968.

## ביוגרפיה
ת'יבון היה אוטודידקט (הוא עזב את בית הספר בגיל שלוש עשרה).

הוא היה קורא נלהב - במיוחד של שירה, בצרפתית, פרובנס ובלטינית. הוא התרשם מאוד ממלחמת העולם הראשונה, שהובילה אותו לשנאה של פטריוטיות, וכן לשנאה של דמוקרטיה.

בצעירותו, גוסטב ת'יבון נסע רבות, תחילה ללונדון ולאיטליה, ולאחר מכן לצפון אפריקה, שם שירת בצבא, לפני שחזר לכפר הולדתו בגיל 23.

בהשפעת סופרים כמו לאון בלו וז'אק מריטן, הוא המיר את דתו לקתוליות.

בהזמנתו של האחרון, הוא החל את הקריירה הספרותית שלו בדפי ה-*Revue Thomiste*.

במהלך מלחמת העולם השנייה תיבון אירח את הפילוסופית סימון וייל בחוותו.

פרסם את יצירתו של S. Weil *La Pesanteur et la Grâce* (*כוח משיכה וחסד*) ב-1947.

## יצירתו

* 1933 – *À Propos de Trois Récents Ouvrages de Maritain*.
* 1934 – *La Science du Caractère*.
* 1940 – *Poèmes.*
* 1941 – *Destin de l'Homme*.
* 1942 – *L'Échelle de Jacob*.
* 1942 – *Diagnostics. Essai de Physiologie Sociale*.
* 1943 – *Retour au Réel*.
* 1945 – *Le Pain de Chaque Jour*.
* 1946 – *Offrande du Soir.*
* 1947 – "Une Métaphysique de la Communion: l'Existentialisme de Gabriel Marcel."
* 1947 – *Ce que Dieu a Uni.*
* 1948 – *Chateaubriand*.
* 1948 – *Nietzsche ou le Déclin de l'Esprit*.

* 1949 – *Paysages du Vivarais*.
* 1953 – *La Crise Moderne de l'Amour*.
* 1959 – *Vous Serez Comme des Dieux*.
* 1974 – *L'Ignorance Étoilée*.
* 1975 – *Notre Regard qui Manque à la Lumière*.
* 1975 – *Entretiens avec [[Christian Chabanis]]*.
* 1976 – *L'Équilibre et l'Harmonie*.
* 1985 – *Le Voile et le Masque*.
* 1988 – *Entretiens avec G. Thibon*.
* 1993 – *Au Soir de ma Vie*.
* 1995 – *L'Illusion Féconde*.
* 2006 – *Aux Ailes de la Lettre*.
* 2011 – *Parodies et Mirages ou la Décadence d'un Monde Chrétien: Notes Inédites (1935–1978)*.

## לקריאה נוספת
* חבניס, כריסטיאן (1967). *גוסטב ת'יבון: Témoin de la Lumière*. פריז: Beauchesne.
* Fraigneux, מוריס (1947). *הקדמה à Gustave Thibon.* פריז: פסקל.
* Lemaire, Benoît (1980). *L'Espérance sans Illusions.* *L'Espérance Chrétienne dans la Perspective de Gustave Thibon*. מונטריאול: אד. פאולינים.
* Lemaire, Benoît (1984). "La Liberté au Centre du Conflit entre l'Esprit et la Vie." בתוך: *De la Philosophie comme Passion de la Liberté: Hommage à Alexis Klimov*. קוויבק: Editions du Beffroi, עמ'. 283–305.
* מאסיס, אנרי (1967). *Au Long d'une Vie.* *Le Message de Gustave Thibon*. פריז: פלון.
* גוסטב תיבון – מתוך **שיבה למציאות** (מצרפתית: שירן בק), דחק, כרך יח, 2025.

## קישורים חיצוניים

## הערות שוליים

קטגוריה:נוצרים רומים-קתולים צרפתים
קטגוריה:פילוסופים צרפתים
קטגוריה:צרפתים שנולדו ב-1903
קטגוריה:צרפתים שנפטרו ב-2001
משה קרנר

רבי **משה קרנר** (**קערנער**; כ"ו באב ה'תקכ"ב, 15 באוגוסט 1762 – י"ד בכסלו ה'תקצ"ז, 23 בנובמבר 1836) היה דרשן ומחבר ספרים.

## קורות חייו
משה נולד בזלוטוב במערב פולין, סמוך לפוזנן. לאביו ר' אליעזר פייבוש ולאמו מרת יטא. בגיל שבע עבר משה לפוזנן כדי ללמוד אצל זקנו, ר' יצחק איצק סג"ל. שם למד אצל מלמד רבי לייבש מחלם, לאחר מכן שב לזלוטובה, שם למד אצל ר' מרדכי ב"ר מאיר מרגלית מזלאטווי, כאשר ר' מרדכי יצא לשמש כרב בצעמפלבורג , עבר משה ללמוד בעיר פיורדא, ללמוד אצל רבי צבי הירש חריף.

בשנת תקמ"ו כשהיה עוד בחור, בן 24, שהה אצל ר' אריה לייב קרא, אב"ד מרגלין , לימים אב"ד קרוטושין, ונתן לו הסכמה על ספרו. במרגלין התחתן, ושימש בה כדרשן מדי שבת בשבתו. דרש בכמה עיירות, וביניהן לובלין.

הואשם בגניבה ספרותית ובכך שדרשותיו לקוחות מדברי דרשנים אחרים. בנוסף, הואשם גם בכך שהצטרף לבונים החופשיים, אך הוא הכחיש זאת.

הוא נסע רבות באירופה ואסף פרענומעראנטן כדי למצוא מימון לפרסום חיבוריו.

בשנת תקצ"ד היה גר בהְרוֹדְּנָה.

היה מצאצאי ר' יום-טוב ליפמן הלר, והכין להדפיס את ה"מגלת איבה" שלו, עם תרגום בגרמנית בברעסלויא, עם הגהותיו, ונפטר שם באמצע הדפוס ביום י"ד בכסלו ה'תקצ"ז.

משה שטיינשניידר כותב שפגש אותו כשהיה עוד צעיר בפרוסניץ שבמוראביה, ותיאר את דמותו של קרנר במילים אלו: 

## חיבוריו
* "תורת משה" - נאווי דוואהר, תקמ"ו.
* "זרע קודש" - ברלין, תקנ"ח.
* "כאור נגה" - ברעסלויא, תקע"ו. 524 (כמספר 'כאור נגה') השגות על ספר הברית.
* "אגרת רשפי קשת" - הנובר, תקצ"ב.
* "ברכת משה" - ברלין, תקצ"ד.

ספרים שערך:
*
*מגלת איבה ברעסלויא, תקצ"ז, באתר הספרייה הלאומית

## לקריאה נוספת
* אברהם הלוי שישא, "בריך רחמנא", צפונות, יט (תשנ"ג), עמ' פז-פט.
*

## קישורים חיצוניים

## הערות שוליים

קטגוריה:מגידים
לילה טוב (שיר)

"**לילה טוב**" הוא שיר בביצוע הלהקה הישראלית "סטלה מאריס". ראובן שפירא כתב את השיר, ופימה שוסטר, ניק מילר ושפירא הלחינו אותו. השיר התפרסם כסינגל מתוך אלבום הבכורה של הלהקה, "סטלה מאריס", שיצא לאור בספטמבר 1992.

## מצעדי מוזיקה
"לילה טוב" הוצג ב"פינה לשיפוטכם" של "מקום בצמרת", מצעד הפזמונים השבועי של רשת ג' ב־2 באוגוסט 1992, זכה להצלחה גדולה ועמד ארבעה שבועות בראש המצעד, החל מ־6 בספטמבר 1992. בסך הכל צעד השיר 13 שבועות, עד 29 בנובמבר 1992, אז יצא מהמצעד. במצעד הפזמונים העברי השנתי (תשנ"ג) של התחנה השיר דורג במקום ה־16.

### מיקומי שיא

## קישורים חיצוניים

* 

## הערות שוליים

קטגוריה:שירים בעברית
קטגוריה:שירים על מוות
קטגוריה:סינגלים שהגיעו למקום הראשון בישראל
TJS

**TJS** (בסינית: **通信技术试验;** בפין יין: Tōngxìn jìshù shìyàn, בתרגום לעברית: **בדיקת טכנולוגיית תקשורת**) הוא שם שקיבלו לוויינים מתוצרת סין ששוגרו למטרות צבאיות. 

הלוויינים נבנו על ידי "אקדמיה לטכנולוגיית חלל של שאנחאי". כל הלוויינים שוגרו ממרכז שיגור הלוויינים שיצ'אנג על ידי משגר שמתאים למשקל הלווין. התקשורת הסינית דיווחה על השיגור הצפוי יום לפני השיגור המתוכנן למטרות בטיחות טיסה. לאחר השיגור שוחררו הודעות כלליות ללא ציון ברור של מטרת הלוויין. הערכה כללית שלוויינים מיועדים לקבלת התרעה על שיגור טילים, מודיעין אותות ומטרות צבאיות נוספות. כל הלוויינים פועלים במסלול גאוסטציונרי.

לוויינים מדגם Qianshao-3 שוגרו בשנים 2015, 2019 ו-2021. הם מוצבים מעל האוקיינוס ההודי ומיקרונזיה. תקשורת הסינית דיווחה שלוויינים מיועדים לבדיקות יכולות תקשורת ב-Ka-band. מקורות אחרות משארות שמדובר בלוויינים מודיעין אותות.

לוויינים מדגם Huoyan-1 שוגרו בשנים 2017, 2020 ו-2021. הלוויינים מוצבים מעל לאוקיינוס ההודי, הים הסיני הדרומי ואוקיאניה. הם מיועדים לקבלת התרעה על שיגור טילים.

לוויינים TJS-3 שוגרו בשנת 2018. הממשל הסיני דיווח על לוויין בודד, אך זמן קצר לאחר השיגור מלוויין הראשי התפצלו לווייני משנה. בהמשך הם ביצוע תמרונים מתואמים לשינוי מסלול והתקרבו ללוויינים אמריקאים.

מטרת יתר לווייני התוכנית אינה ברורה.

## רשימת שיגורים

## קישורים חיצוניים
* מידע על שיגורים ולוויינים
* מידע על לוויין TJS 3
* שיגור לוויין TJS 7
* שיגור לוויין TJS-10

קטגוריה:לוויינים סינים
קטגוריה:לווייני ריגול
ג'יימס בוינטון

**ג'יימס סטודרד ביונטון** (באנגלית: **James Stoddard Boynton**; ) היה משפטן ופוליטיקאי אמריקאי מג'ורג'יה, איש המפלגה הדמוקרטית, שכיהן כמושל ג'ורג'יה ה-51 ממרץ ועד מאי 1883.
## ביוגרפיה
ג'יימס בוינטון נולד במחוז הנרי שבג'ורג'יה. ב-1852 הוא התקבל ללשכת עורכי הדין. במלחמת האזרחים האמריקאית הוא שירת כטוראי ברגימנט הרגלים ה-30 של ג'ורג'יה. הוא נפצע ב, ובמהלך המלחמה הוא קודם עד לדרגת קולונל. ב-1865, לאחר המלחמה, עבר בוינטון לעיר גריפין שבג'ורג'יה.
## קריירה פוליטית
בשנים 1866 כיהן בוינטון כשופט מחוזי בג'ורג'יה. בשנים 1869–1872 הוא כיהן כראש עיריית גריפין.

בשנים 1880–1884 כיהן בוינטון כחבר הסנאט של ג'ורג'יה. ב-1883 הוא כיהן כנשיא הסנאט. מתוקף תפקידו, על פי חוקת ג'ורג'יה דאז, כאשר נפטר מושל ג'ורג'יה אלכסנדר סטיבנס ב-4 במרץ אותה שנה, הושבע בוינטון כמושל במקומו, וכיהן בתפקיד עד 10 במאי, עת הושבע המושל החדש שנבחר ב-24 באפריל הנרי דיקרסון מקדניאל.

ג'יימס בוינטון נפטר בביתו שבגריפין ב-22 בדצמבר 1902. הוא נטמן בבית הקברות אוק היל שבעיר. על שמו קרוי רחוב בעיר צ'יקמגואה שבג'ורג'יה.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 305


## קישורים חיצוניים
* ג'יימס בוינטון באתר אגודת המושלים הלאומית 
* ג'יימס בוינטון באתר The Political Graveyard 
* 

קטגוריה:אמריקאים ילידי ג'ורג'יה
קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ג'ורג'יה
קטגוריה:ראשי עיריות בג'ורג'יה
קטגוריה:שופטי בתי המשפט  של מדינת ג'ורג'יה
קטגוריה:אמריקאים שנולדו ב-1833
קטגוריה:אמריקאים שנפטרו ב-1902
סויוז MS-24

**סויוז MS-24** (ברוסית: Союз МС-24) היא חללית מאוישת רוסית, אשר שוגרה לתחנת החלל הבינלאומית ב-15 בספטמבר 2023. מטרת הטיסה היא להביא לתחנת החלל צוות שישתלב במשלחת מס' 69 לתחנת החלל הבין-לאומית.
## צוות
### המראה
*  אולג קונוננקו - מפקד
*  ניקולאי צ'וב - מהנדס טיסה
*  לורל אוהרה - מהנדסת טיסה

### נחיתה
*  אולג נוביצקי - מפקד
*  מרינה וסילבסקאיה - משתתפת טיסה
*  לורל אוהרה - מהנדסת טיסה

### גיבוי
*  אלכסיי אובצ'ינין - מפקד
*  טרייסי קולדוול דייסון - מהנדסת טיסה

## תיאור המשימה
בהתאם לתכנון המקורי צוות החללית היה צריך לטוס לחלל בטיסה סויוז MS-23 שבסופו של דבר שוגרה לחלל ללא צוות.

חללית "סויוז MS-24" שוגרה ב-15 בספטמבר 2023 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". החללית נבנתה על ידי תאגיד הטילים והחלל אנרגיה.

החללית התחברה למודול "ראסווט" של תחנת החלל הבין-לאומית כעבור יומיים. תהליך עגינה היה אוטומטי.

באותה עת בתחנת החלל שהתה משלחת מס' 68 בפיקוד סרגיי פרוקופייב. החללית הביאה לתחנת החלל מטען בהיקף של 120 ק"ג.

חללית "סויוז MS-24" נותרה מחוברת לתחנת החלל ופעלה כחללית חירום.

החללית חזרה לכדור הארץ ב-6 באפריל 2024. מצוות המראה רק לורל אוהרה חזרה בחללית זו. היתר היו קוסמונאוטים שהגיעו לחלל בחללית "סויוז MS-25".

מצוות המראה רק לורל אוהרה חזרה בחללית זו. קונוננקו וצ'וב נותרו בתחנת החלל וצפויים לחזור בספטמבר 2024.

## קישורים חיצוניים

* סויוז MS-24
* תיאור המשימה

קטגוריה:תוכנית סויוז
קטגוריה:2023 ברוסיה
קטגוריה:2024 ברוסיה
סוחרי הכאב

**סוחרי הכאב** (באנגלית: **Pain Hustlers**) הוא סרט פשע אמריקאי משנת 2023 בבימויו של דייוויד ייטס, עם אמילי בלאנט וכריס אוונס בתפקידים הראשיים.

התסריט מבוסס על הספר "Pain Hustlers" מאת איוון יוז משנת 2022 המתאר חברת תרופות בשם אינסיס תרפויטיקס  (בסרט: זאנה) שייצרה תרופה מבוססת פנטניל בשם סאבסיס (בסרט: לונאפן) לטיפול בכאבים קשים של חולי סרטן. מנהלי החברה הועמדו לדין עם רופאים שרשמו את התרופה לחולים רבים כטיפול כמשכך כאבים, גם לא על רקע סרטני כלל וגרמו להם להתמכרות לאופיואידים ואף למקרי מוות.
## תקציר העלילה
לייזה דרייק (אמילי בלאנט) היא אם יחידנית קשת יום שגרה עם בתה פיבי (קלואי קולמן). פיבי סובלת מהתקפים אפילפטים על רקע מלפורמציה וסקולרית במוח וזקוקה לניתוח. היא נזרקה מבית הספר לאחר שגרמה שם לשריפה.

לייזה מתפרנסת מריקוד על עמוד במועדון חשפנות. היא משוחחת עם אחד הלקוחות, פיט ברנר (כריס אוונס) שמציע לה משרה מכניסה בחברת התרופות "זאנה תרפויטיק" בה הוא עובד כמנהל בכיר, למרות שאין לה כל הכשרה בנושא.

לייזה מגיעה אליו מחוסר ברירה והוא מזייף את קורות חייה בהם הוא כותב על המקומות שלמדה ועל התארים שיש לה בביוכימיה.

הוא מביא אותה לבעל החברה ג'ק ניל (אנדי גרסיה) שמתרשם ממנה חיצונית ומסביר לה את המצב. חברת "זאנה" נמצאת לקראת פשיטת רגל. הוא פיתח משכך כאבים בשם לונאפן שהוא נגזרת של פנטניל ופועל מהר יותר משאר משאר המשככים אבל אינו יכול התקדם בהפצת התרופה. אחד הרופאים הבולטים בפלורידה שרושמים משככי כאב אופיואידים הוא ד"ר ליידל (בריאן דארסי ג'יימס) ולייזה מקבלת משימה לשכנע אותו בתוך שבוע לרשם מרשמים ללונאפן.

קשה לשכנע את ד"ר ליידל וזמנה של לייזה הולך ואוזל. בפעם נוספת היא מגיעה אליו ושומעת לקוח מתלונן שהתרופה שנתן לא עזרה ובנוכחות הלקוח היא משכנעת את ד"ר ליידל לרשום לו לונאפן. בהמשך מקבל הרופא כסף ומתנות ומתחיל לרשום את התרופה החדשה ובעקבותיו מצטרפים רופאים נוספים. לייזה מגייסת עובדות שאין להן מושג ברפואה ומדריכה אותם לשכנע בדרכן את הרופאים לרשום לונאפן על ידי מתן המחאות שמנות, מסיבות חשק במועדות חשפנות, מתנות, טיסות ועוד.

תוך זמן קצר מגיע שיווק לונאפן ל-86% משוק משככי הכאבים והחברה עוברת הנפקה ראשונה לציבור מוצלחת. לייזי מרוויחה הון, רוכשת דירה מהודרת, רכב יוקרה ומקבלת את אמה ג'קי (קתרין אוהרה) לעבוד כמשווקת ובאותו זמן לקיים יחסים עם הבוס ג'ק ניל. לייזה ופיט ממונים לתפקידים בכירים ואילו פאלי (אמית שאה) וארקין (ג'יי דופלס) שמתנגדים להם, מפוטרים.

כעבור זמן המכירות מואטות וג'ק ניל נותן הוראה לשווק את התרופה שמאושרת רק לחולי סרטן, גם לכאבים שאינם מסרטן כמו מיגרה או כאבי גב. ד"ר ליידל מסכים לכך וזרם החולים התלויים בתרופה הולך וגדל וכן מספר מקרי המוות כתוצאה ממינון יתר.

כאשר השכן שלה סדני (אלכס קליין) מת ממנת יתר מתחיל המצפון להציק ללייזה והיא פונה למשרד התובע הכללי ומבקשת להעיד נגד מנהלי החברה עם קבלת חיסיון של עד מדינה. ליידל, פאלי, ברנר וניל מקבלים עונשי מאסר אך השופטת מטילה בכל זאת מאסר של 15 חדשים על לייזה בגלל חומרת האשמה והתוצאות החמורות שלה.

## צוות השחקנים

## קישורים חיצוניים

*קדימון לסוחרי הכאב, באתר יוטיוב
*על סוחרי הכאב, באתר יוטיוב

קטגוריה:סרטים אמריקאיים משנת 2023
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי פשע אמריקאיים
קטגוריה:סרטי בית משפט אמריקאיים
קטגוריה:סרטים המבוססים על סיפור אמיתי
קטגוריה:נטפליקס: סרטים
יוזו (אמולטור)

**יוזו** (באנגלית: **yuzu**) היה אמולטור חינמי וקוד פתוח של Nintendo Switch, שפותח בקוד- C++ .יוזו הוכרז בפיתוח ב-14 בינואר 2018, 10 חודשים לאחר יציאת ה-Nintendo Switch. פיתוח האמולטור נפסק ב-5 במרץ 2024 לאחר עימות משפטי בין yuzu לחברת Nintendo. האתר והורדת האמולטור כבר לא זמינים.

האמולטור מיוצר על ידי מפתחי אמולטור Nintendo 3DS Citra, עם קוד משמעותי משותף בין הפרויקטים. במקור, Yuzu תמכה רק בתוכניות בדיקה ובהומברו .

## קישורים חיצוניים

## הערות שוליים

קטגוריה:קונסולות משחקים
קטגוריה:תוכנות אמולציה לפלטפורמות משחקי וידאו
הנרי דיקרסון מקדניאל

**הנרי דיקרסון מקדניאל** (באנגלית: **Henry Dickerson McDaniel**; ) היה פוליטיקאי אמריקאי מג'ורג'יה, איש המפלגה הדמוקרטית, שכיהן כמושל ג'ורג'יה ה-52 בשנים 1883–1886.
## ראשית חייו
הנרי דיקרסון מקדניאל נולד במונרו שבג'ורג'יה כבנו של אירה מקדניאל, אחד מהפרופסורים הראשונים באוניברסיטת מרסר. מקדניאל התחנך בבית ספר תיכון באטלנטה. ב-1856 הוא סיים לימודי תואר בוגר אוניברסיטה באוניברסיטת מרסר. ב-1857 הוא פתח משרד עורכי דין במונרו, וב-1906 סיים לימודי תואר במשפטים באוניברסיטת ג'ורג'יה. מקדניאל היה הנציג הצעיר ביותר בוועידת הפרישה של ג'ורג'יה ב-1861.
## מלחמת האזרחים
ב-2 ביולי 1861 התגייס מקדניאל לצבא הקונפדרציה והוצב כלוטננט ראשון ברגימנט הרגלים ה-11 של ג'ורג'יה. בנובמבר 1862 הוא קודם לדרגת מייג'ור. הוא משך תשומת לב לראשונה במלחמת האזרחים האמריקאית כאשר לקח על עצמו תפקיד פיקוד ברגימנט לאחר מות אחד מהקצינים בקרב גטיסברג. ב-10 ביולי 1863 נורה מקדניאל על ידי חייל של צבא האיחוד בפנקסטאון, מרילנד. יומיים לאחר מכן הוא נפל בשבי בידי כוחות צבא האיחוד בהאגרסטאון, מרילנד. הוא אושפז במחנה השבויים בפוינט לוקאאוט שבמרילנד, ולאחר מכן הועבר לג'ונסונס איילנד שבאוהיו. הוא נותר בשבי עד יולי 1865.
## קריירה פוליטית
מקדניאל היה חבר המפלגה הדמוקרטית, ולאחר המלחמה הוא נכנס לפוליטיקה המדינתית של ג'ורג'יה. בשנים 1872–1874 הוא כיהן כחבר בית הנבחרים של ג'ורג'יה, ולאחר מכן ועד 1882 כיהן בסנאט שלה.

ב-1883 נבחר מקדניאל בבחירות מיוחדות כדי להשלים את תקופת כהונתו המתוכננת של מושל ג'ורג'יה, אלכסנדר סטיבנס שנפטר בעת כהונתו זמן קצר לאחר השבעתו, והוחלף באופן זמני על ידי נשיא הסנאט של ג'ורג'יה, ג'יימס בוינטון. ב-1884 הוא נבחר לתקופת כהונה מלאה כמושל. במהלך תקופת ממשלו, נוסד בית הספר לטכנולוגיה של ג'ורג'יה, והחלו עבודות הבנייה של הקפיטול המדינתי החדש. בספטמבר 1885 חתם מקדניאל על חוק להסדרה מקומית של שתיית אלכוהול.
## חיים אישיים
ב-1857 הכיר מקדניאל את הסטר סי. פלקר באקדמיה לנשים. הוא שמר על קשרי מכתבים איתה במהלך המלחמה וגם בתקופת שביו. לאחר המלחמה, כאשר שב למונרו, הוא נשא אותה לאישה בדצמבר 1865. אביה של פלקר לא נתן את ברכתו לנישואים, אך השניים היו נשואים במשך שישים שנה ונולדו להם שני ילדים.

ביתו, "בית מקדניאל-טיצ'נור" , נרשם ב-1980 במרשם הלאומי של מקומות היסטוריים.

הנרי דיקרסון מקדניאל נפטר בביתו שבמונרו ב-25 ביולי 1926. הוא נטמן בבית הקברות של העיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 305-306


## קישורים חיצוניים
* הנרי דיקרסון מקדניאל באתר אגודת המושלים הלאומית 
* הנרי דיקרסון מקדניאל באנציקלופדיה החדשה של ג'ורג'יה 
* הנרי דיקרסון מקדניאל באתר The Political Graveyard 
* 

## הערות שוליים

קטגוריה:אמריקאים ילידי ג'ורג'יה
קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ג'ורג'יה
קטגוריה:אנשי צבא הקונפדרציה
קטגוריה:שבויי הכוחות המזוינים של ארצות הברית
קטגוריה:בוגרי אוניברסיטת מרסר
קטגוריה:בוגרי בית הספר למשפטים באוניברסיטת ג'ורג'יה
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1836
קטגוריה:אמריקאים שנפטרו ב-1926
אוניברסיטת פאבול יוזף שפאריק

**אוניברסיטת פאבול יוזף שפאריק בקושיצה** (סלובקית: **Univerzita Pavla Jozefa Šafárika v Košiciach**) היא אוניברסיטה הפועלת בקושיצה, סלובקיה. האוניברסיטה נוסדה בשנת 1959 ובה חמש פקולטות. האוניברסיטה קרויה על שם פאבול יוזף שפאריק, פילולוג, משורר והיסטוריון סלובקי מהמאה ה-19.

## היסטוריה
מסורת ההשכלה הגבוהה בקושיצה קיימת עוד משנת 1657, כאשר הבישוף בנדיקט קישדי ייסד במקום אקדמיה. האקדמיה הוקמה ונוהלה על ידי נזירים ישועים. חותם זהב הוענק למוסד ב-6 באוגוסט 1660 על ידי הקיסר הרומי ליאופולד הראשון במסגרתו הוענקו לאוניברסיטה הרשאות זהות לכל שאר האוניברסיטאות בממלכה ההבסבורגית, בדומה למוסדות שפעלו, בין השאר, בווינה, פראג, קלן, גראץ, טרנבה, אולומוץ. החותם הרשה למוסד להעניק תארים אקדמיים מוכרים בדומה לכל אחת מהאוניברסיטאות הוותיקות והמפורסמות יותר. מבנה "האקדמיה קאסוביינסיס", אשר פעלה בקושיצה, היה דומה לזה של אוניברסיטאות אחרות אשר נוהלו על ידי ישועים. הפקולטות לפילוסופיה, משפטים והתאולוגיה היו הבולטות ביותר. שפת ההוראה הייתה לטינית. לאוניברסיטה הייתה ספרייה משלה, כנסייה, בית דפוס והיא קיימה קשרים גם למוסדות אחרים, בית ספר תיכון, סמינר ומנזר. לאוניברסיטה הייתה השפעה משמעותית על קידום המדע, השכלה והתרבות הרוחנית במאה ה-17 וה-18.

בשנת 1773 הופסק הניהול הישועי והאוניברסיטה הפכה למוסד ציבורי. במאה ה-19 איבד המוסד את עצמאותו והוכפף לאוניברסיטה ההונגרית בבודה. בשנת 1850 הפכה האקדמיה לאקדמיה למשפטים, אשר פעלה עד שנת 1921.

בעשור הרביעי והחמישי של המאה ה-20 פעלו בקושיצה מוסדות אקדמיים טכניים, בהם אוניברסיטה חקלאית ובית ספר וטרינרי, שהיו מסונפים לאוניברסיטת קומניוס.

בשנת 1959 נוסדה האוניברסיטה מתוך איחוד של פקולטות שונות אשר פעלו כחלק מאוניברסיטת קומניוס.

## פקולטות האוניברסיטה

באוניברסיטה פועלות חמש פקולטות:
* פקולטה לרפואה
* פקולטה למדעים
* פקולטה למשפטים
* הפקולטה למינהל ציבורי
* הפקולטה לאמנויות

### הפקולטה לרפואה
ממוזער|שמאל|150px|בניין הפקולטה לרפואה
הפקולטה לרפואה של האוניברסיטה כוללת תוכניות לימוד לתואר דוקטור לרפואה ולרפואת שיניים. בפקולטה גם תוכניות לימוד לתואר ראשון ולתארים מתקדמים בסיעוד, פיזיותרפיה ובריאות הציבור.
לימודי הרפואה בקושיצה החלו בשנת 1948, עת הייתה הפקולטה חלק מן האוניברסיטה הסלובקית בברטיסלבה. בשנת 1992 נוסדה בפקולטה תוכנית בינלאומית ללימודי רפואה, בה הלימודים מתנהלים באנגלית. נכון לשנת 2024 למדו בתוכנית זו סטודנטים מ-50 מדינות שונות בעולם ותואר דוקטור לרפואה המוענק לבוגריה מוכר באיחוד האירופי. לפקולטה מסונף בית החולים האוניברסיטאי ע"ש לואי פסטר הנמצא בסמוך לבניין הפקולטה.

## הערות שוליים

## קישורים חיצוניים
* 

* אתר אוניברסיטת יוזף שפאריק

פאבול יוזף שפאריק
יחיא סריע

**יַחְיַא סַרִיעְ** (בערבית: **يحيى سريع**; נולד ב-2 בינואר 1970) הוא דובר ארגון הטרור החות'ים. הוא ידוע בשל הודעותיו התכופות על מעורבות החות'ים במלחמת חרבות ברזל, ובפרט על תקיפת ספינות בים סוף.

## ביוגרפיה
יחיא סריע נולד במחוז סעדה, בסמוך לגבול עם ערב הסעודית, ב-1970. הוא סיים תואר ראשון ושני במדעי המדינה, ולמד קורסי לחימה, ביטחון, מנהלה וקורסים מיוחדים במדעי הצבא.

לאחר ההפיכה החות'ית הוא התקדם בין המערכים הצבאיים ולקח על עצמו מספר תפקידים בחיל הצבאי במוסד הצבאי, עד שמונה בשנת 2017 לראש אגף לוחמה פסיכולוגית במחלקת ההכוונה המוסרית בדרגת קולונל.  באמצע 2018 מונה למנהל מחלקת ההכוונה המוסרית, קודם לדרגת תא"ל ובאוקטובר אותה שנה מונה גם לדובר הכוחות המזוינים הפרו-חות'ים.

כדובר החות'ים, הוא הכריז על פעולות צבאיות שבוצעו על ידי הכוחות החות'ים, כולל ההתקפות על אבו דאבי בשנת 2022 וכן ההתקפות על מתקני עראמקו הסעודית בשנת 2022.

במהלך המשבר בים האדום מסר הודעות רבות בשם ארגונו, ביניהן הודעות על קבלת אחריות על תקיפות של ספינות בים סוף ובמפרץ עדן וכן על ירי טילים ומל"טים לעבר ישראל במהלך מלחמת חרבות ברזל.

## קישורים חיצוניים

* 

* 

קטגוריה:דוברים
קטגוריה:חות'ים: אישים
קטגוריה:מעורבות החות'ים במלחמת חרבות ברזל
קטגוריה:מלחמת חרבות ברזל: אישים
קטגוריה:סעדה: אישים
קטגוריה:תימנים שנולדו ב-1970
אגוזי (ממתק)

**אגוזי** הוא חטיף אגוזי לוז שלמים עם נוגט ושכבת קרמל, המצופה שוקלד חלב, המיוצר על ידי עלית מאז שנת 1965.

בתחילה יוצר החטיף כמו יתר ממתקי החברה באופן ידני בתבניות אבל לאור עליית הביקוש עברה החברה לייצור באמצעות מכונות שנרכשו מגרמניה. תהליך המעבר מייצור ידני למכני לווה על ידי טכנולוג המזון של החברה יורם וולשטיין. כיום מיוצר החטיף במפעל החברה בנוף הגליל.

בשנת 2014 בעקבות טעות אנוש בקו הייצור, יוצרו כ-10,000 יחידות המצופות בשוקולד מריר, אשר נמכרו כ'מהדורה מוגבלת'.

במהלך שנת 2022 בוצע ריקול למוצר וייצורו הופסק באופן זמני בעקבות פרשת הסלמונלה.

הקקאו בחטיף מופק בחוף השנהב.

## תיאור
משקל החטיף הסטנדרטי הוא 45 גרם אך הוא נמכר גם בגדלים נוספים הוא מצופה בשוקולד חלב המהווה כ-30% מהמוצר ומורכב משכבת נוגט ומעליה שכבה של קרמל עם אגוזי לוז שלמים.

## קישורים חיצוניים

## הערות שוליים

קטגוריה:חטיפי שוקולד
קטגוריה:עלית: מוצרים
אבי קינן

**אבי (אברהם) קינן** הוא קצין צה"ל בדרגת תת-אלוף המשרת כקצין מודיעין ראשי.

קינן שירת בחיל המודיעין, שימש כראש מחלקת מודיעין שדה ולאחר מכן כקצין המודיעין של פיקוד הצפון. משנת 2021 משמש קינן כקצין המודיעין הראשי (קמנ"ר) האחראי על בניין הכוח של חיל המודיעין בשגרה ובמלחמה.

## קישורים חיצוניים
* IDF's Intelligence Branch to begin recruitment tests in North and South

## הערות שוליים

קטגוריה:קציני מודיעין של פיקוד הצפון
קטגוריה:קציני מודיעין ראשיים
קטגוריה:תתי-אלופים בצה"ל
קטגוריה:חיילי צה"ל במלחמת חרבות ברזל
תקן ביקורת 550

**תקן ביקורת 550 – נוהלי ביקורת לגבי עסקאות עם צדדים קשורים** הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בדבר ביקורת של עסקאות עם צדדים קשורים. תחילה, התקן קובע שיש צורך בהגדרה של צדדים קשורים וזיהוי עסקאות עמם. לאחר מכן על רואה החשבון המבקר לבחון ולבדוק כיצד אותן עסקאות עם צדדים קשורים משפיעות על הדוחות הכספיים.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 52 (שפורסם בשנת 1989) שעסק באותו נושא. כמו כן, התקן מבוסס על תקן ביקורת בינלאומי ISA 550 של הפדרציה הבינלאומית של רואי החשבון (IFAC) תוך התאמה לישראל.

## קישורים חיצוניים
* תקן ביקורת 550, באתר לשכת רואי החשבון
* תקן ביקורת 52 באתר לשכת רואי החשבון
*תקן ISA 550, באתר של הפדרציה הבינלאומית של רואי החשבון

קטגוריה:תקני ביקורת בחשבונאות
נפת ז'נגביי

**נפת ז'נגביי** בצפון-מערב מחוז חביי, סין. בעבר השטח היה חלק של נפת צ'האר. שמה, שפירושו המילולי "צפונית לג'אנג", נובע מהעובדה שנפה נמצאת כ-40 ק"מ צפונית-צפון מזרחית ל־Zhangjiakou. העיר ג'אנגביי היא מקום מושבה של מנהלת הנפה.

## חטיבות אדמיניסטרטיביות
ימין|ממוזער| מפה הכוללת Zhangbei (מסומנת כ-Chang-pei</link>) (AMS, 1958)
ישנן 4 ערים ו-14 עיירות תחת ניהול המחוז.

ערים:
* Zhangbei Town (), Gonghui (), ארטאי (), דחולון ()

עיירות:
* עיירת טיילוגו (), העיירה Youlougou (), העיירה Mantouying (), העיירה Erquanjing (), עיירת דנג'ינגה (), עיירת דאהה (), עיירת הייליוטו (), עיירת ליאנגמיאנג'ינג (), העיירה Haojiaying (), העיירה Baimiaotan (), עיירת שיאו'ארטאי (), עיירת ז'נהאי (), עיירת סנהאו (), העיירה הואנגשיה (>)

## הערות שוליים

## קישורים חיצוניים

* מידע על מחוז ז'נגביי

קטגוריה:הרפובליקה העממית של סין: נפות
קטגוריה:חביי
חנגדונג

**חֶנְגְדוֹנְג** (בסינית מפושטת: **衡东**; בסינית מסורתית: **衡東**; בפין-יין: **Héngdōng**; מילולית: "ממזרח ל") היא נפה השייכת לנציבות העירונית  בדרום-מזרח מחוז חונאן שבדרום הרפובליקה העממית של סין. הנפה משתרעת על פני 1,926 קמ"ר ועל פי מפקד האוכלוסין משנת 2020, התגוררו בה 565,423 תושבים.

## חלוקה מנהלית
הנפה חנגדונג מחולקת לחמש עשרה עיירות, שישה פלכים ופארק תעשייה אחד:
* העיירה מישווי (城关镇/Mǐshuǐ Zhèn)
* העיירה שה-ואן (石湾镇/Shíwān Zhèn)
* העיירה שינטאנג (新塘镇/Xīntáng Zhèn)
* העיירה דאפו (大浦镇/Dàpŭ Zhèn)
* העיירה ווג'י (吴集镇/Wújí Zhèn)
* העיירה גאנשי (甘溪镇/Gānxī Zhèn)
* העיירה יאנגלין (杨林镇/Yánglín Zhèn)
* העיירה צאושה (草市镇/Căoshì Zhèn)
* העיירה יאנגצ'יאו (杨桥镇/Yángqiáo Zhèn)
* העיירה שיאליו (霞流镇/Xiáliú Zhèn)
* העיירה ז'ונגחוואן (荣桓镇/Rónghuán Zhèn)
* העיירה גאוחו (高湖镇/Gāohú Zhèn)
* העיירה באיליין (白莲镇/Báilián Zhèn)
* העיירה פנג-יו'אן (蓬源镇/Péngyuán Zhèn)
* פלך מוג'ינג (莫井乡/Mòjĭng Xiāng)
* פלך גאוטאנג (高塘乡/Gāotáng Xiāng)
* פלך נאן-ואן (南湾乡/Nánwān Xiāng)
* העיירה סאנג'אנג (三樟镇/Sānzhāng Zhèn)
* פלך לימו (栗木乡/Lìmù Xiāng)
* פלך שה-טאן (石滩乡/Shítān Xiāng)
* פלך דג'ן (德圳乡/Dézhèn Xiāng)
* פארק התעשייה דאפו (大浦工业园/Dàpŭ Gōngyèyuán)

## קישורים חיצוניים

* 

## הערות שוליים

קטגוריה:חונאן
קטגוריה:הרפובליקה העממית של סין: נפות